b'\n_START_ARTICLE_\nGumni\xc5\xa1\xc4\x8de\n_START_SECTION_\nZgodovina\n_START_PARAGRAPH_\nV \xc4\x8dasih furmanstva je imela vas zelo pomembno prometno vlogo, saj je prav skozi njo potekala glavna prometnica Ljubljana - Ko\xc4\x8devje. Zato so bile v njej tri kova\xc4\x8dije in tri gostilne._NEWLINE_Gumni\xc5\xa1\xc4\x8de je osrednji kraj med \xc5\xa0kofljico in \xc5\xa0marje-Sap, kjer je 12.9.1813 potekala velika krvava bitka, med francosko vojsko, pod poveljstvom Eugene de Beavharnais-a in avstrijsko vojsko. Francozi so izgubili v bitki okrog 600 mo\xc5\xbe.\n_START_SECTION_\nCerkev Svetega Duha\n_START_PARAGRAPH_\nV vasi stoji v osnovi gotska, pozneje barokizirana podru\xc5\xbeni\xc4\x8dna cerkev Sv. Duha. Prvi\xc4\x8d se omenja leta 1526 v popisu dragocenosti kranjskih cerkva, starost pa dolo\xc4\x8dajo gotske freske furlanske smeri (Sv. Katarina) pod zvonikom, ki so datirane v leta 1420-1430. Neko\xc4\x8d so stavbo imenovali Bela cerkev (Weisskirchen). Valvasor jo omenja med \xc5\xa1marskimi podru\xc5\xbenicami. Glavni oltar je izredno kakovostno delo, posve\xc4\x8den pa je Marijinemu kronanju. Nastal je leta 1686, pripisan pa je Jerneju Plumbergerju (Blumbergerju) - mojstru, ki je izdelal tudi veliki oltar na Muljavi. Notranjost cerkve je poslikana s poznogotskimi freskami krova\xc5\xa1kih malarjev (potujo\xc4\x8dih slikarjev iz Istre), ki so sedaj skrite pod bele\xc5\xbeem. Ostanke vidimo le na podstre\xc5\xa1ju nad obokom ladje, kar dokazuje, da je imela ladja v\xc4\x8dasih raven strop._NEWLINE_Pomemben inventar je baro\xc4\x8dni kelih iz leta 1693, ki pa je sedaj shranjen na varnem mestu.\n_START_SECTION_\nNaravne znamenitosti\n_START_PARAGRAPH_\nV vasi rasteta dve veliki lipi, ena pri cerkvi, druga pri Le\xc5\xa1njaku.'